1997年，用咗100億港元起嘅青嶼幹線正式通車，5月至6月期間吸引大量市民去觀光。九巴於是喺假日特別加開兩條觀光線x31同埋x32，分別由荃灣碼頭以及葵芳地鐵站出發，途經青嶼幹線同埋北大嶼山快速公路之後，唔入東涌新市鎮原車折返，以一償市民參觀青嶼幹線「遊車河」嘅心願，可算係香港巴士史上嘅第一次。